laion/Wikipedia-Exotic huggingface dataset:
ইসরায়েল-সুদান সম্পর্ক

ইজরায়েল এবং সুদানের মধ্যে আনুষ্ঠানিকভাবে দ্বিপাক্ষিক সম্পর্ক নেই, কিন্তু ইসরায়েলের আঞ্চলিক সহযোগিতা মন্ত্রী আইয়ুব কারার মতে, তারা গোপন সম্পর্ক বজায় রাখছে। সুদান আনুষ্ঠানিকভাবে ১৯৪৮ সালের আরব-ইজরায়েলি যুদ্ধ এবং ১৯৬৭ সালে ছয় দিনের যুদ্ধে ইজরায়েলের বিরুদ্ধে যুদ্ধে অংশগ্রহণ করে, যদিও এটি সুয়েজ সংকটে অংশগ্রহণ করেনি। ১৯৫০-এর দশকের প্রথম দিকে, তদকালীন পরাধীন সুদানের সাথে ইজরায়েলের সাথে সক্রিয় বাণিজ্যিক সম্পর্ক ছিল। সুদান ইওম কিপপুর যুদ্ধে সক্রিয়ভাবে অংশগ্রহণ করেনি, কারণ সুদানের সেনারা অংশগ্রহণ করতে অনেক দেরি করে ফেলেছিল। ইজরায়েল প্রথম ও দ্বিতীয় সুদানীয় গৃহযুদ্ধে সুদানের সরকারের সাথে লড়াই করা খ্রিস্টান মিলিশিয়াদের সমর্থন করে। ২০১৬ সালের জানুয়ারি মাসে সুদানের পররাষ্ট্রমন্ত্রী ইব্রাহিম ঘান্দোর বলেন যুক্তরাষ্ট্রের সরকার অর্থনৈতিক নিষেধাজ্ঞা তুলে নিলে তারা ইসরায়েলের সাথে সম্পর্ক স্বাভাবিক করবে। সুদানের রাষ্ট্রপতি ওমর আল-বশির সৌদি সংবাদপত্র ওকাজকে দেওয়া এক সাক্ষাৎকারে বলেন, "ইজরায়েল যদি সিরিয়া জয় করত, তাহলে সেই মুহূর্তে সেখানে যে ধ্বংসযজ্ঞ চালানো হত, তা এই মুহূর্তের ধ্বংসযজ্ঞের চেয়ে বেশি হত না, এখন পর্যন্ত নিহত দের সংখ্যাকে টেনে নিয়ে বৃদ্ধি করত না এবং এখন যেভাবে তাদের বহিষ্কার করা হচ্ছে সেভাবে বহিষ্কার করা হতো না।" কোভিড-১৯ -এ আক্রান্ত একজন কূটনীতিবিদকে বাঁচানোর জন্য ইজরায়েল সুদানে চিকিৎসক এবং সরঞ্জাম বিমানযোগে প্রেরণ করে। ২০১৬ সালের সেপ্টেম্বরের শুরুতে জানা যায় যে ইজরায়েল যুক্তরাষ্ট্রের সরকার এবং অন্যান্য পশ্চিমা দেশগুলোর সাথে যোগাযোগ করেছে এবং এর পূর্বের বছর আরব-আফ্রিকার দেশগুলোর সাথে ইরানের মধ্যে সম্পর্ক ছিন্ন হবার পর সুদানের সাথে সম্পর্ক উন্নয়নে পদক্ষেপ নিতে উৎসাহিত করেছে, এগুলো সবই সুদান এবং ইসরায়েলের মধ্যে একটি গোপন জোট নিশ্চিত করে। কারা পরে বিয়ারশেবাতে এক অনুষ্ঠানে জানান যে তিনি সুদানের অনেক কর্মকর্তার সাথে যোগাযোগ বজায় রেখেছেন এবং তিনি অস্বীকার করেননি যে সুদানের একজন কর্মকর্তা সম্প্রতি ইজরায়েল সফরে এসেছেন। ২০২০ সালের ফেব্রুয়ারি মাসে ইজরায়েলি প্রধানমন্ত্রী বেনিয়ামিন নেতানিয়াহু এবং সুদানের সভারেইনটি কাউন্সিলের চেয়ারম্যান আব্দেল ফাত্তাহ আল-বুরহান উগান্ডায় মিলিত হন, যেখানে তারা উভয়েই দুই দেশের মধ্যে সম্পর্ক স্বাভাবিক করতে সম্মত হন। ঐ মাসের শেষের দিকে ইজরায়েলি বিমান সুদানের উপর দিয়ে উড়ে যাওয়ার অনুমতি দেওয়া হয়। ইসরায়েলের বৈদেশিক সম্পর্ক সুদানের বৈদেশিক সম্পর্ক সুদানে ইহুদিদের ইতিহাস i24News (২৫ জানুয়ারি ২০১৬)। "01/24: Kara: Israel has ties with Saudi Arabia, Sudan, Oman, UAE, etc..." – YouTube-এর মাধ্যমে।  Gabriel R. Warburg: The Sudan and Israel – An Episode in Bilateral Relations, in: Middle Eastern Studies, Vol. 28, No. 2 (April 1992), pp. 385–396. Sudan said willing to consider normalizing ties with Israel Times of Israel "Will Israel revive its relationship with Khartoum?"। ১৭ মার্চ ২০১৬।  https://www.timesofisrael.com/tv-israel-sent-doctors-to-sudan-in-bid-to-save-diplomat-behind-secret-ties Ravid, Barak (৭ সেপ্টেম্বর ২০১৬)। "Israel Urges U.S., Europe to Bolster Ties With Sudan, Citing Apparent Split With Iran" – Haaretz-এর মাধ্যমে।  "معاريف: مسؤول سوداني زار تل أبيب.. ووزير إسرائيلي: 'لا تورطوني'"। صدى البلد। ২৫ ফেব্রুয়ারি ২০১৭।  Landau, Noa (৩ ফেব্রুয়ারি ২০২০)। "Netanyahu, Sudanese Leader Meet in Uganda, Agree to Start Normalizing Ties" – Haaretz-এর মাধ্যমে।  "Netanyahu says Israeli planes have started overflying Sudan"। Reuters। ১৬ ফেব্রুয়ারি ২০২০।
২০১৫ নদিয়া দাঙ্গা

নদিয়া দাঙ্গা (ইংরেজি: 2015 Nadia riots) মূলত ২০১৫ সালে পশ্চিমবঙ্গের নদিয়া জেলার কালিয়াগঞ্জ নামক স্থানে সংঘঠিত ধর্মীয় দাঙ্গা। দাঙ্গায় ৮জন আহত ও ৪ জন ব্যক্তির নিহত হয়েছিল। নিম্নবর্ণের হিন্দু ও মুসলমানের সাথে সংঘটিত হওয়ার জন্য দাঙ্গাটিকে কোন সংবাদ মাধ্যম ও রাজনৈতিক নেতা বিশেষ গুরুত্ব প্রদান করে নাই। দাঙ্গার পরবর্তী সময়েও নদিয়াতে ধার্মিক সংঘাত পরিলক্ষিত হয়েছিল। জামালপুর পূর্বস্থলি থেকে ধর্মরাজ মেলার শোভাযাত্রা ফিরে আসার পথে জুরানপুরের মজসিদের সামনে পৌছাঁনোর সময় দাঙ্গাটি সংঘটিত হয়েছিল।আক্রমণকারীরা পেট্রোল বোম্ব নিক্ষেপ করেছিল। তথ্যমতে আক্রমণকারীরা অস্ত্র ও বিস্ফোরক পদার্থ সমূহ সংগ্রহ করে পূর্ব পরিকল্পিত ভাবে প্রস্তুত ছিল । "Nadia riots: Scale of destruction immense"। www.oneindia.com/। Oneindia। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "West Bengal: 4 Killed, Over 8 Injured in Communal Clashes in Nadia District"। www.ibtimes.co.in/। International Business Times। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "4 killed in communal clash in Nadia"। The Hindu। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "4 killed, over 8 injured in Hindu-Muslim clashes. Why is West Bengal fast becoming a riot-hit state?"। NewsX। ৫ মে ২০১৫। ৫ জুন ২০১৬ তারিখে মূল থেকে আর্কাইভ করা। সংগ্রহের তারিখ ২০ আগস্ট ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "The case of selective silence and its steep costs"। www.dnaindia.com/। Daily News and Analysis। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Dacoity"। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "West Bengal: 4 Killed, Over 8 Injured in Communal Clashes in Nadia District"। www.ibtimes.co.in/। International Business Times। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Nadia riots: Scale of destruction immense"। www.oneindia.com/। Oneindia। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
কার্ল-হাইন্ৎস রুমেনিগে

কার্ল-হাইন্ৎস "কালে" রুমেনিগে (জার্মান: [ˌkaɐ̯lˈhaɪnts ˈkalə ˈʁʊmənɪɡə]; জন্ম ২৫শে সেপ্টেম্বর ১৯৫৫) একজন অবসরপ্রাপ্ত জার্মান পেশাদার ফুটবল খেলোয়াড়। তিনি ১৯৭৪ সালে লিপষ্টাট নামক জার্মান ফুটবল ক্লাব থেকে বায়ার্ন মিউনিখ ক্লাবে যোগ দেন। তিনি বায়ার্নের সদস্য হিসেবে একটি আন্তঃমহাদেশীয় শিরোপা (১৯৭৬), দুইটি উয়েফা চ্যাম্পিয়নস লীগ শিরোপা (১৯৭৫ ও ১৯৭৬), দুইটি লীগ শিরোপা (১৯৮০ ও ১৯৮১) এবং দুইটি ঘরোয়া শিরোপা জয়লাভ করেন। জার্মান বুন্ডেসলিগা নামক ক্লাব ফুটবল প্রতিযোগিতাতে তিনি ৩১০টি খেলায় ১৬২টি গোল প্রদান করেন। ১৯৮৪ সালে ইতালির ইন্টার মিলান ক্লাবে যোগ দেন। জার্মানির জাতীয় ফুটবল দলের সদস্য হিসেবে তিনি ১৯৮০ সালের ইউরোপীয় ফুটবল প্রতিযোগিতার শিরোপা জয় করেন এবং ১৯৮২ ও ১৯৮৬ সালের ফিফা ফুটবল বিশ্বকাপ প্রতিযোগিতা দুইটিতেই রানার-আপ (দ্বিতীয় স্থান অধিকারী) জার্মান জাতীয় দলের সদস্য ছিলেন। তিনি ১৯৮০ ও ১৯৮১ সালে দুইবার বালোঁ দর অর্থাৎ বর্ষসেরা ইউরোপীয় ফুটবল খেলোয়াড়ের খেতাব অর্জন করেছিলেন। রুমেনিগে ১৯৯১ থেকে ২০০২ সাল পর্যন্ত বায়ার্ন মিউনিখ ক্লাবের উপসভাপতি ছিলেন। ২০২০ সাল পর্যন্ত প্রাপ্ত তথ্য অনুযায়ী তিনি বায়ার্ন মিউনিখ ফুটবল ক্লাবের অপত্য ব্যবসা প্রতিষ্ঠান এফসি বায়ার্ন ম্যুনশেন আগে-র নির্বাহী পরিষদের সভাপতি হিসেবে দায়িত্ব পালন করছিলেন। এছাড়া তিনি ইউরোপীয় ক্লাব সংস্থার সভাপতি এবং উয়েফা-র কৌশলগত পরামর্শদাতা সমিতির সদস্য। https://fcbayern.com/us/club/company/karl-heinz-rummenigge
রেল বোর্ড (ভারত)

রেল বোর্ড ভারতীয় রেলের সর্বোচ্চ পরিচালন পরিষদ। এই সংস্থা ভারতীয় রেল মন্ত্রকের নিকট রিপোর্ট পেশ করে। বর্তমানে রেল বোর্ডের চেয়ারম্যান এস. এস. খুরানা। ১৯০৫ সালে লর্ড কার্জন প্রথম ভারত সরকারে রেলওয়ে বোর্ড নিযুক্ত করেন। এই বোর্ডের সদস্যরা ছিলেন একজন সরকারি রেলওয়ে আধিকারিক, ইংল্যান্ডের একজন রেলওয়ে ম্যানেজার এবং কোম্পানি রেলওয়ের একজন এজেন্ট। এর মধ্যে সরকারি রেলওয়ে আধিকারিক ছিলেন বোর্ডের চেয়ারম্যান। এই বোর্ডটি ব্রিটিশ ভারত সরকারের বাণিজ্য ও শিল্প দফতরের অধীনস্থ ছিল। ১৯২২ সালে রেল বোর্ডের সাংগাঠনিক পরিবর্তন সাধিত হয়। রেলওয়ের একজন মুখ্য কমিশনার নিযুক্ত হন। ইনি প্রযুক্তির ক্ষেত্রে সরকারি সিদ্ধান্ত এবং নীতিনির্ধারণের ক্ষেত্রে সরকারকে উপদেশ দানের দায়িত্বে ছিলেন। ১৯২৪ সালের ১ এপ্রিল এই পুনর্গঠিত রেল বোর্ড কার্যকর হয়। পুনর্গঠিত রেল বোর্ডের সদস্যরা ছিলেন মুখ্য কমিশনার, একজন অর্থ কমিশনার ও দুই জন সদস্যকে নিয়ে। এই দুই সদস্যের একজন থাকতেন রেলপথ, কাজ ও স্টোরের দায়িত্বে; অপর জন ছিলেন সাধারণ প্রশাসনের দায়িত্বে। ১৯২৯ সালে কর্মচারী-সংক্রান্ত বিষয়গুলির তত্ত্বাবধানের জন্য অপর এক সদস্যের পদ সৃষ্টি করা হয় যাতে ট্রাফিকের দায়িত্বে নিযুক্ত সদস্য ঐকান্তিকভাবে পরিবহন ও বাণিজ্যিক বিষয়গুলিতে মনোনিবেশ করতে পারেন। ১৯৫১ সালের এপ্রিল মাসে মুখ্য কমিশনারের পদটি নিযুক্ত হয়। এই সময় থেকে বোর্ডের বয়োজ্যেষ্ঠ কার্যকর সদস্য বোর্ডের চেয়ারম্যান নিযুক্ত হতে থাকেন। ফলে বোর্ডের সদস্য সংখ্যা কমে হয় চার। ১৯৫৪ সালের অক্টোবরে বোর্ডের চেয়ারম্যানকে প্রযুক্তিগত ও নীতিসংক্রান্ত সিদ্ধান্ত গ্রহণের দায়িত্ব দেওয়া হয়। বোর্ড চেয়ারম্যানের পদমর্যাদা হয় ভারতীয় রেল মন্ত্রকের সচিবের তুল্য। এর সঙ্গে একজন অতিরিক্ত সদস্য নিযুক্তও হন। ফলে বোর্ডের সদস্য সংখ্যা হয় পাঁচ। Rao, M.A. (1988). Indian Railways, New Delhi: National Book Trust, pp.49-54
ইস্তাম্বুল বিমানবন্দর (দ্ব্যর্থতা নিরসন)

ইস্তাম্বুল বিমানবন্দর বলতে বুঝানো হতে পারে; ইস্তাম্বুল বিমানবন্দর (আইএসটি), ইস্তাম্বুলের ইউরোপীয় দিকের আরনাভুতকি জেলায় অবস্থিত আন্তর্জাতিক বিমানবন্দর। ইস্তাম্বুল আতাতুর্ক বিমানবন্দর (আইএসএল), বাকের্কি জেলায় অবস্থিত। ইস্তাম্বুল সাবিহা গোকেন আন্তর্জাতিক বিমানবন্দর (এসএডব্লিউ) ইস্তাম্বুলের এশিয়ান দিকে অবস্থিত বিমানবন্দর। এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
ইরানের বিরুদ্ধে আরব-ইসরায়েলি মৈত্রী

ইরানের বিরুদ্ধে আরব-ইসরাইল জোট বা ইসরায়েলি-সুন্নি জোট, বা ইসরায়েলি-সুন্নি জোট হচ্ছে মার্কিন যুক্তরাষ্ট্র দ্বারা লালিত মধ্যপ্রাচ্যের একটি অনানুষ্ঠানিক ইরান-বিরোধী জোট। সৌদি আরবের নেতৃত্বে এই সমন্বয়টি গড়ে উঠেছে ইসরায়েল এবং সুন্নি আরব রাষ্ট্রগুলোর পারস্পরিক আঞ্চলিক নিরাপত্তা স্বার্থ এবং মধ্যপ্রাচ্য জুড়ে ইরানের স্বার্থের বিরুদ্ধে তাদের সংঘাত অর্থাৎ ইরান-ইসরায়েল প্রক্সি সংঘাত এবং ইরান-সৌদি আরব প্রক্সি সংঘাতের উপর ভিত্তি করে। যেসব আরব রাষ্ট্রসমূহ এই সমন্বয় সমন্বয় দলের অন্তর্ভুক্ত তারা গালফ কো-অপারেশন কাউন্সিল বা উপসাগরীয় সহযোগিতা সংস্থার (জিসিসি) মূলে অবস্থান করে। এদের মধ্যে রয়েছে সৌদি আরব, সংযুক্ত আরব আমিরাত এবং ওমান। মনে করা হয় ২০০০ এর দশকে ইসরায়েল-ফিলিস্তিনি সংঘাতের গুরুত্ব কমে যাওয়া এবং ইরানের সাথে পারস্পরিক উত্তেজনার সৃষ্টি হলে জোটের উদ্ভব ঘটেছিল। ২০১৬ সালের মধ্যে জিসিসি রাষ্ট্রগুলো ইজরায়েলের সাথে অর্থনৈতিক ও নিরাপত্তা সহযোগিতা জোরদার করার আহ্বান জানায়, যারা ইরানের সাথে তাদের নিজস্ব প্রক্সি সংঘর্ষে জড়িত ছিল। ইজরায়েল এবং উপসাগরীয় রাষ্ট্রগুলোর মধ্যে উষ্ণ সম্পর্কের কারণে ২০১৭ সালের নভেম্বর মাসের মধ্যে এই জোটের আবির্ভাব ঘটে এবং ফেব্রুয়ারি ২০১৯ ওয়ারশ সম্মেলনে এটি ব্যাপকভাবে প্রচার মাধ্যমের মনোযোগ আকর্ষণ করে। ইস্রায়েল ছাড়াও সমন্বয় গ্রুপের সদস্যদের মধ্যে বাহরাইন, সৌদি আরব, সংযুক্ত আরব আমিরাত এবং ওমান এর অন্তর্ভুক্ত। ইরান – সৌদি আরব প্রক্সি সংঘাত ইরান – ইসরায়েল প্রক্সি সংঘাত কাতার – সৌদি আরব প্রক্সি সংঘাত শিয়া – সুন্নি সম্পর্ক আরব শীতল যুদ্ধ প্রতিরোধের অক্ষ Gary Sick; Sick: Alliance against Iran, Council on Foreign Relations January 23, 2007 Totten, Michael J. (২০১৬)। "The New Arab–Israeli Alliance": 28–36। জেস্টোর 26369507। ডিওআই:10.1177/0043820016673779।  "Jordan's Shift Back to the Sunni-Israeli Coalition - The Washington Institute for Near East Policy"। washingtoninstitute.org। সংগ্রহের তারিখ ২০১৯-০২-১৪।  "The New Arab–Israeli Alliance"। World Affairs Journal। ২০১৯-১১-০৩ তারিখে মূল থেকে আর্কাইভ করা। সংগ্রহের তারিখ ২০১৯-০২-১৪।  "The Israel-Sunni alliance - Jerusalem Report - Jerusalem Post"। jpost.com। সংগ্রহের তারিখ ২০১৯-০২-১৪।  Lesley Wroughton (১৩ ফেব্রুয়ারি ২০১৯)। "U.S. meeting on Middle East brings together Israel, Gulf Arab states"। Reuters। সংগ্রহের তারিখ ২০১৯-০২-১৪।  "Saudi Arabia and Israel anti-Iran alliance"। Business Insider। ২০১৭-০২-১৯। সংগ্রহের তারিখ ২০১৯-০২-১৪।  The solidifying Arab-Israeli Alliance "Relations between Israel, the United Arab Emirates (UAE) and Saudi Arabia continue in the shadows, with reports of senior Israeli officials regularly visiting the Gulf States. Israeli cabinet ministers have openly visited the UAE and Oman, with more set to take place in the future." Ramani, Samuel (১২ সেপ্টেম্বর ২০১৬)। "Israel Is Strengthening Its Ties With The Gulf Monarchies"। The Huffington Post। সংগ্রহের তারিখ ১৪ সেপ্টেম্বর ২০১৬।  Marcus, Jonathan (২৪ নভেম্বর ২০১৭)। "What's shaping the Israel-Saudi 'alliance'" (ইংরেজি ভাষায়)। BBC News। সংগ্রহের তারিখ ২০ জানুয়ারি ২০২০।  Abramson, Seth (সেপ্টেম্বর ৩, ২০১৯)। Proof of Conspiracy: How Trump's International Collusion Is Threatening American Democracy। St. Martin's Press। আইএসবিএন 978-1250256713।
পূর্ব মধ্য রেল

পূর্ব মধ্য রেল ভারতের আঠারোটি রেল অঞ্চলের অন্যতম। পূর্ব মধ্য রেলের প্রধান কার্যালয় হাজিপুর এ অবস্থিত। ১৯৯৬ সালের ৮ সেপ্টেম্বর এই অঞ্চলটি গঠিত হয়। পূর্বতন উত্তর পূর্ব রেলের সোনপুর ও সমস্তিপুর বিভাগ এবং পূর্বতন পূর্ব রেলের দানাপুর, মুঘলসরাই ও ধানবাদ বিভাগগুলি বর্তমানে পূর্ব মধ্য রেলের অন্তর্গত। ১৯৯৬ সালের ৮ সেপ্টেম্বর হাজিপুর, বিহারে সদর দপ্তর সহ প্রথম স্থাপিত পূর্ব মধ্য রেলওয়ে ১ অক্টোবর ২০০২-এ পূর্ব ও উত্তর পূর্ব রেল অঞ্চলগুলি থেকে এলাকা খোদাই করে চালু হয় যা বর্তমানে পূর্ব রেলের ধানবাদ, দানাপুর, মুঘলসরাই এবং উত্তর পূর্ব রেলের সোনপুর ও সমষ্টিপুর বিভাগগুলি নিয়ে গঠিত। এর অস্তিত্বের শেষ ১৩ বছর চ্যালেঞ্জে পূর্ণ ছিল এবং কর্মশক্তি এবং অবকাঠামোর সীমাবদ্ধতা সত্ত্বেও প্রতিটি বাধা একটি উত্সর্গীকৃত পদ্ধতিতে মোকাবেলা করা হয়েছিল। এই বিভাগে বিহার, ঝাড়খণ্ড, উত্তরপ্রদেশ এবং মধ্যপ্রদেশ রাজ্যের মধ্যে ৫,৪০৩.৬৯৩ ট্র্যাক কিলোমিটার এবং ৩,৭০৭.৯৮৮ কিলোমিটার (২,৩০৪.০৩৭ মা) রুটের একটি বিশাল নেটওয়ার্ক রয়েছে। এই রুটের মধ্যে ১,৫৭২.২০২ কিলোমিটার (৯৭৬.৯২১ মা) বিদ্যুতায়িত হয়েছে। ইসিআর এর বিস্তৃতিতে জনগণের জন্য লাইফলাইন হয়েছে এবং এলাকার দ্রুত উন্নয়নে গুরুত্বপূর্ণ ভূমিকা পালন করছে। এই অঞ্চলে দ্রুত প্রবৃদ্ধির হার এবং জনগণের সমৃদ্ধি আনতে অবকাঠামোর উন্নয়নকে প্রধান গুরুত্ব দেওয়া হয়েছে। নতুন লাইন নির্মাণ, ডাবলিং, গেজ কনভার্সন, ব্রিজ/রোড-ওভার ব্রিজ নির্মাণ, নতুন ওয়ার্কশপ প্রজেক্ট ইত্যাদি ক্ষেত্রে নিরাপত্তা, পরিচ্ছন্নতা, খাবারের ব্যবস্থা, যাত্রী সুবিধার গুণগত ও প্রত্যক্ষ উন্নতি ব্যতীত অনেকাংশে অর্জিত হয়েছে। ইসিআর এই অর্থে অনন্য যে ঝাড়খণ্ড রাজ্যের ধানবাদ বিভাগের কয়লা বহন এবং বিহারের ঘনবসতিপূর্ণ অঞ্চলে বিশাল কয়লা লোডিংয়ের পরিপ্রেক্ষিতে পণ্য লোডিং এবং যাত্রী ট্রাফিক উভয়ই অত্যন্ত গুরুত্বপূর্ণ। উভয় ক্ষেত্রেই দ্রুত প্রবৃদ্ধির জন্য রেলওয়ের অবকাঠামো শক্তিশালী করা প্রয়োজন। আরও ইসিআর-এ নেপালে রপ্তানি ট্রাফিক এবং যাত্রীদের চলাচলের জন্য আন্তর্জাতিক ট্রাফিক ক্যাটারিং সহ নেপালের প্রবেশদ্বার হিসাবে কাজ করার অনন্যতা রয়েছে । এই রেলওয়ে জানুয়ারি ২০১৫ পর্যন্ত বছরে ২১৫৯.০৮ লক্ষ যাত্রী বহন করেছে। এপ্রিল ২০১৪ থেকে জানুয়ারী ২০১৫ সময়কালে বিশেষ ট্রেনের পাশাপাশি প্রতিদিন নিয়মিত এক্সপ্রেস ট্রেন এবং যাত্রীবাহী ট্রেন চালানোর ফলে যাত্রীদের আরও ভাল ট্র্যাফিক সুবিধা প্রদান করা হয়েছে। ৫.৭৮% বৃদ্ধির সাথে, পূর্ব মধ্য রেল গত বছরের একই মাসের অর্থাৎ ₹ ৯২৪০.১৭ কোটির তুলনায় ₹ ৯৭৭৪.২১ কোটি মোট আয়ের উল্লেখযোগ্য বৃদ্ধি নথিভুক্ত করেছে। সোনপুর রেলওয়ে বিভাগ দানাপুর রেলওয়ে বিভাগ ধানবাদ রেলওয়ে বিভাগ মুঘলসরাই রেলওয়ে বিভাগ সমষ্টিপুর রেলওয়ে বিভাগ হাওড়া–দিল্লি প্রধান লাইন গ্র্যান্ড কর্ড বারাউনি–গুয়াহাটি লাইন বারাউনি-সমস্তিপুর-মুজাফফরপুর-হাজিপুর লাইন মুজাফফারপুর–গোরাখপুর লাইন ( হাজিপুর,রাক্সাওল এবং সিতামারী হয়ে ) মুজাফফারপুর–গোরাখপুর প্রধান লাইন সীতামাড়ি-জয়নগর-নির্মালি লাইন (সুরস্যান্ড হয়ে) গয়া-কিউল লাইন পাটনা-গয়া লাইন বখতিয়ারপুর-তিলাইয়া লাইন আসানসোল–পাটনা লাইন পাটনা-মুঘলসরাই লাইন বারাউনি-কাটিহার সেকশন সমষ্টিপুর-মুজাফফরপুর সেকশন মুজাফফরপুর-সীতামারহি সেকশন জাফফরপুর-হাজিপুর সেকশন বারাউনি-সমস্তিপুর সেকশন আররাহ-সাসারম বিভাগ পাটনা-সোনেপুর-হাজিপুর সেকশন পূর্ব মধ্য রেলের সরকারি ওয়েবসাইট
দেশ (পত্রিকা)

দেশ পশ্চিমবঙ্গের সাহিত্য বিষয়ক বাংলা পাক্ষিক পত্রিকা, যা কলকাতা থেকে প্রকাশিত হয়। নভেম্বর ২৪, ১৯৩৩ সাল থেকে আনন্দবাজার পত্রিকা গ্রুপ কর্তৃক প্রতি মাসের ২ এবং ১৭ তারিখে প্রকাশিত হয়। প্রথম সম্পাদক ছিলেন সত্যেন্দ্রনাথ মজুমদার (১৮৯১-১৯৫৪)। বঙ্কিমচন্দ্র সেন দ্বিতীয় সম্পাদক। এরপর দীর্ঘকালের সম্পাদক ছিলেন সাগরময় ঘোষ। সাগরময় ঘোষের পরে একবছরের জন্য দায়িত্ব গ্রহণ করেন অমিতাভ রায় পরবর্তীতে হর্ষ দত্তকে দায়িত্ব দেওয়া হয়, বর্তমানে সুমন সেনগুপ্ত সম্পাদনার দায়িত্ব পালন করছেন। প্রথম দিকে এটি পুরোপুরি সাহিত্য পত্রিকা ছিলো। যদিও দেশে এখন সাহিত্য ছাড়া রাজনীতি, খেলা, আজকাল, বাংলার হালচাল, সিনেমা, থিয়েটার, সাম্প্রতিক বিষয় - সব নিয়ে ছাপা হচ্ছে। দেশ এখনও বাংলাভাষী বুদ্ধিজীবীদের সেরা সাহিত্য পত্রিকা হিসাবে বিবেচিত হয়। এটি প্রায়শই "বাংলার নিউ ইয়র্কার" হিসাবে উল্লেখ করা হয় । বাংলা ভাষা ও সাহিত্যের বিশিষ্ট লেখক এবং প্রবীণদের প্রায় সকলেই রবীন্দ্রনাথ ঠাকুর থেকে সত্যজিৎ রায়, মহাশ্বেতা দেবী, সুনীল গঙ্গোপাধ্যায়, রচনায় কখনও কখনও বা অন্য লেখা রয়েছে। দেশের পূজা ইস্যু বাংলা সাহিত্যে একটি প্রধান সাহিত্যের আকর্ষণ রয়ে গেছে। ভারতের প্রাচীনতম এবং ঐতিহ্যবাহী পত্রিকাগুলির মধ্যে অন্যতম এই পত্রিকাটি বর্তমানে অষ্টাদশ বছরে পা দিয়েছে। উক্ত পত্রিকার 'বইয়ের দেশ' নামে একটি উপ-প্রকাশনা রয়েছে (২০০৩ সাল থেকে) যাহা বাংলা এবং ইংরেজি ভাষার সর্বশেষ বইগুলি সুপরিচিত লেখক এবং সমালোচকরা পর্যালোচনা করে। এটি একটি ত্রৈমাসিক পত্রিকা। আমু জোসেফ, কল্পনা শার্মা (আগস্ট ৪, ২০০৬)। Whose news?। এসএজিই পাবলিকেশন্স।  "দেশ পত্রিকা"। ekikrat.in। ৭ জুন ২০১৪ তারিখে মূল থেকে আর্কাইভ করা। সংগ্রহের তারিখ জুলাই ২১, ২০১৪।  "Desh Magazine | Ekikrat.in"। ekikrat.in। ২০২১-০২-২৮ তারিখে মূল থেকে আর্কাইভ করা। সংগ্রহের তারিখ ২০২১-০২-১৮।  "Boier desh - Desh"। www.desh.co.in। সংগ্রহের তারিখ ২০২১-০২-১৮।  কর্পোরেট ওয়েবসাইট
নিদ্রা মন্দির

নিদ্রা মন্দিরগুলো ( স্বপ্ন মন্দির বা মিশরীয় নিদ্রা মন্দির হিসেবেও পরিচিত) কারও কারও দ্বারা সম্মোহনের প্রারম্ভিক উদাহরণ হিসাবে বিবেচিত হয়, যা ৪,০০০ বছর আগে ইমহোটেপের প্রভাবাধীনে সংঘটিত হত। ইমহোটেপ আচার্য এবং হেলিওপলিসের সূর্য দেবতা রা এর প্রধান যাজক হিসেবে নিষেবিত হতেন। বলা হয়ে থাকে তিনি প্রাচীন মিশরীয় সৃষ্টিকর্তা টাহ্‌ (Ptah) এর একজন পুত্র, আর তাঁর মাতা Khredu-Ankh নামের একজন নশ্বর। নিদ্রা মন্দিরগুলো অনেকটা হাসপাতালের মত ছিল, যেখানে বিভিন্ন রোগের নিরাময় করা হত, সম্ভবত তাদের অনেকগুলোর প্রকৃতি ছিল মনস্তাত্ত্বিক। চিকিৎসার মধ্যে ছিল জপ করা, রোগীকে একটি বোধি-সদৃশ বা সম্মোহিত অবস্থাতে স্থাপন করা এবং চিকিৎসা নির্ধারণের জন্য তাদের স্বপ্ন বিশ্লেষণ করা। এসবের পাশাপাশি প্রায়শই পৃষ্ঠপোষক দেবতা বা অন্যান্য আত্মার উদ্দেশ্যে ধ্যান, উপবাস, স্নান এবং উৎসর্গ সংশ্লিষ্ট থাকত। নিদ্রা মন্দিরগুলো মধ্য প্রাচ্য এবং প্রাচীন গ্রিসেও বিদ্যমান ছিল। গ্রিসে এগুলো গ্রিক চিকিৎসাবিদ্যার দেবতা আস্ক্লেপিউসের সম্মানে নির্মিত হয়েছিল এবং তাদেরকে আস্ক্লেপিয়ন বলা হত। গ্রিক চিকিৎসা পদ্ধতিটিকে "ইনকিউবেশন" বলা হত এবং নিরাময়ের জন্য এটি আস্ক্লেপিউসের উপাসনায় নিয়োজিত ছিল। অনুরূপ হিব্রু চিকিৎসা পদ্ধতিটিকে কাভানাহ্‌ বলা হত। ১৯২৮ সালে, তরুণ জে. আর. আর. টলকিনের সহায়তায় মর্টিমার হুইলার গ্লৌস্টারশায়ারের লিডনি পার্কে একটি রোমান নিদ্রা মন্দির আবিষ্কার করেন। Tolkien's tales from Lydney Park Psychiatry in Egypt মাইন্ডটেক অ্যাসোসিয়েটস - সম্মোহনের মূলগুলো জেফরি মিশলোভ, পিএইচডি ওয়েব্যাক মেশিনে আর্কাইভকৃত ১৯ ফেব্রুয়ারি ২০১৯ তারিখে - আত্মার মিশরীয় যাত্রা, ১৯৯৫ ওয়েব্যাক মেশিনে আর্কাইভকৃত ১৯ ফেব্রুয়ারি ২০১৯ তারিখে অনন্ত ইনস্টিটিউট আর্কাইভইজে আর্কাইভকৃত ১৬ অক্টোবর ২০০৬ তারিখে - সম্মোহন, গতকাল, আজ এবং আগামীকাল ইউনিভার্সিটি অফ মেটাফিজিকাল সায়েন্সেস - ড্রিমস অ্যান্ড ড্রিমিং
সাঁতার

সাঁতার হল পানি, বা অন্যান্য তরলের মধ্য দিয়ে সাধারণত বিনোদন, খেলাধুলা, ব্যায়াম বা বেঁচে থাকার জন্য একজন ব্যক্তির স্ব-চালনা। উদগতিবৈজ্ঞানিক ধাক্কা অর্জনের জন্য অঙ্গসমষ্টি এবং শরীরের সমন্বিত চলনের মাধ্যমে এক জায়গা থেকে অন্য জায়গায় যাওয়ার শক্তি অর্জিত হয় যা নির্দেশমূলক গতিতে পরিণত হয়। বেঁচে থাকার প্রতিক্রিয়া হিসাবে মানুষ জন্মের কয়েক সপ্তাহের মধ্যে পানির নিচে তাদের শ্বাস আটকে রাখতে পারে এবং প্রাথমিক লোকোমোটিভ সাঁতার কাটাতে পারে। সাঁতার একটি জনপ্রিয় বিনোদনমূলক ক্রিয়াকলাপ এবং প্রতিযোগিতামূলক খেলা যেখানে পানির মধ্য দিয়ে বিভিন্ন কৌশল ব্যবহার করে চলার সাথে জড়িত। এটি অসংখ্য স্বাস্থ্য সুবিধা প্রদান করে এবং সব বয়সের এবং ফিটনেস স্তরের মানুষের জন্য উপযুক্ত। সাঁতার ধারাবাহিকভাবে শীর্ষ উন্মুক্ত বিনোদনমূলক কার্যকলাপের মধ্যে রয়েছে, এবং কিছু দেশে সাঁতারের পাঠ শিক্ষা পাঠ্যক্রমের একটি বাধ্যতামূলক অংশ। একটি আনুষ্ঠানিক খেলা হিসাবে গ্রীষ্মকালীন অলিম্পিক সহ স্থানীয়, জাতীয় এবং আন্তর্জাতিক প্রতিযোগিতার একটি অংশ হিসেবে সাঁতার সংযোজিত থাকে। McGraw, Myrtle B (১৯৩৯)। "Swimming behavior of the human infant": 485–490। ডিওআই:10.1016/s0022-3476(39)80003-8।  Pereira da Costa, Lamartine; Miragaya, Ana (২০০২)। Worldwide Experiences and Trends in Sport for All। Meyer & Meyer Verlag। আইএসবিএন 9781841260853।  Jones, Helen; Millward, Peter (আগস্ট ২০১১)। Adult participation in sport (পিডিএফ)। Department for Culture, Media and Sport। ২০১২-০৬-১০ তারিখে মূল (পিডিএফ) থেকে আর্কাইভ করা।  "Swimming remains England's most popular sport despite free scheme setback"। The Daily Telegraph। London। ২০১০-০৬-১৮। ২০২২-০১-১২ তারিখে মূল থেকে আর্কাইভ করা।  "America's Swim Team" (পিডিএফ)। USA Swimming। ২০১০-০৬-১৯ তারিখে মূল (পিডিএফ) থেকে আর্কাইভ করা।  "Swimming Lessons in Educational Curriculum Across the World"। Aquamobile। ২০১৫-০৪-০৪।
সোরঙ সোমপেঙ লিপি

সোরঙ সোমপেঙ একটি শব্দীয় বর্ণমালা লিপি যেটি মুন্ডা ভাষাসমূহের সউরা ভাষা লেখার জন্য ব্যবহৃত হয়। এই লিপিটি ১৯৩৬ সালে কবি এবং আয়ুর্বেদ পণ্ডিত মাঙ্গেই গোমাঙ্গো সৃষ্টি করেন এবং বর্তমানে ধর্মীয় প্রসঙ্গে ব্যবহৃত হয়। সোরঙ সোমপেঙ লিপি ইউনিকোডে জানুয়ারি ২০১২-তে ৬.১ সংস্করণে যোগ করা হয়। সোরঙ সোমপেঙ বা সোরা সোমপেঙের ইউনিকোড ব্লক U+1E900–U+1E95F: মাক্রোসফট ইউন্ডোজের জন্য নির্মলা ইউআই নামে একটি ফন্ট তৈরি করেছেন যেটি সোরঙ সোমপেঙ লিপি সমর্থন করে। এছাড়াও গুগল নোটো একটি ফন্ট তৈরি করেছে যেটি নোটো সান্স সোরা সোমপেঙ নামে পরিচিত। Everson, Michael (২০০৯-০৬-০৮)। "Proposal for encoding the Sora Sompeng script in the UCS" (পিডিএফ)। Working Group Document। International Organization for Standardization। ২০২০-১১-২৪ তারিখে মূল (pdf) থেকে আর্কাইভ করা। সংগ্রহের তারিখ ২০২০-০৮-২০।  https://github.com/googlei18n/noto-fonts/tree/master/phaseIII_only/unhinted/ttf/[স্থায়ীভাবে অকার্যকর সংযোগ]
মুম্বই রেল বিকাশ নিগম

মুম্বই রেল বিকাশ নিগম ভারতীয় রেলের একটি সহকারী সংস্থা। এই সংস্থা মুম্বই শহরতলি রেল ব্যবস্থার পরিকাঠামো উন্নয়নের দায়িত্বে নিযুক্ত। https://web.archive.org/web/20100310212757/http://www.mrvc.indianrail.gov.in/
সরোজকুমার রায়চৌধুরী

সরোজকুমার রায়চৌধুরী (ইংরেজি: Sarojkumar Roychoudhury)( ২০ আগস্ট, ১৯০১ - ২৯ মার্চ, ১৯৭২ ) বিংশ শতকের এক বিশিষ্ট বাঙালি কথাসাহিত্যিক ও সাংবাদিক। সরোজকুমার রায়চৌধুরী'র জন্ম ১৯০১ খ্রিস্টাব্দে র ২০ শে আগস্ট বৃটিশ ভারতের অধুনা পশ্চিমবঙ্গের মুর্শিদাবাদ জেলার মালিহাটিতে। ১৯১৮ খ্রিস্টাব্দে ম্যাট্রিক ও হাজারিবাগ কলেজ থেকে আই.এ পাশ করে ১৯২১ খ্রিস্টাব্দে বহরমপুরের কৃষ্ণনাথ কলেজে বি.এ. পড়ার সময়ই তিনি সুভাষচন্দ্র বসু ও কিরণশঙ্কর রায়ের সংস্পর্শে এসে স্বাদেশিকতায় উদ্বুদ্ধ হন। পরে কলকাতার জাতীয় বিদ্যাপীঠ থেকে ইংরাজীতে অনার্স-সহ বি.এ পাশ করেন। অধুনলুপ্ত 'কৃষক' ও 'নবশক্তি' দৈনিক পত্রিকায় সরোজকুমার কর্মজীবন শুরু করেন। পরে তিনি আনন্দবাজার পত্রিকায় যোগ দেন। সেখানে দশ বৎসর সাংবাদিকতা করার পর অবসর নেন। এই সময়ে "বর্তমান" নামে এক মাসিক পত্রিকা সম্পাদনা করেন। সরোজকুমার ছিলেন বাংলা সাহিত্যের কল্লোল যুগের লেখক। তার সাহিত্য জীবন সূত্রপাত 'বৈকালী'পত্রিকায় লেখার মাধ্যমে। তার প্রথম গল্প 'রমানাথের ডায়েরি' প্রকাশিত হয় সাপ্তাহিক 'আত্মশক্তি' পত্রিকায়। প্রসঙ্গত সুভাষচন্দ্র বসুর আগ্রহেই সরোজকুমার এই 'আত্মশক্তি' পত্রিকাটির সম্পাদনা করতেন। এই পত্রিকাতেই রবীন্দ্র মিত্রের রাজদ্রোহ মূলক এক কবিতা প্রকাশের দায়ে তাঁকে কিছুদিন কারাবাস করতে হয়। তিনি 'কল্লোল' ও 'কালিকলম' পত্রিকাতে অনেক গল্প লিখেছেন। কল্লোল যুগের লেখক হিসাবে স্বভাবতই তার রচনায় সমকালীন মানুষের ব্যক্তি জীবন ও পারস্পরিক সম্পর্কের বিভিন্ন দিক যেমন জায়গা করে নিয়েছে, ঠিক তেমনই বাংলার গ্রামজীবনের কথা, রাজনীতির তাড়না দুর্ভিক্ষ, দ্বিতীয় বিশ্বযুদ্ধের সংকট ইত্যাদিও তার রচনায় প্রাসঙ্গিকতা পেয়েছে। বাংলার গ্রাম্য জীবনের প্রতি তার মমতা ছিল একান্তই আন্তরিক। সাংবাদিকতা দিয়ে কর্মজীবন শুরু করে কর্মক্ষেত্রে ও প্রাবন্ধিক হিসাবে পারদর্শিতা লাভ করে তিনি কথাসাহিত্যিক হিসাবেও খ্যাতি অর্জন করেছেন। ১৯৩১ খ্রিস্টাব্দে তার প্রথম উপন্যাস "বন্ধনী" প্রকাশিত হয়। গ্রাম বাংলার বৈষ্ণব জীবনের বাস্তব চিত্র অঙ্কিত হয়েছে তার ত্রয়ী উপন্যাসে( ময়ূরাক্ষী, গৃহকপোতী ও সোমলতা)। এগুলি বর্তমানে বাংলা সাহিত্যে "নতুন ফসল" নামে পরিচিত। তার উপন্যাস ও গল্প গ্রন্থের সংখ্যা পঁচিশ। উল্লেখযোগ্য গ্রন্থগুলি হল - উপন্যাস সমূহ- 'বন্ধনী (১৯৩১) 'শৃঙ্খল (১৯৩২) 'আকাশ ও মৃত্তিকা (১৯৩৩) 'পান্থনিবাস' (১৯৩৫) 'ঘরের ঠিকানা' (১৯৩৬) 'ময়ূরাক্ষী' (১৯৩৬) 'গৃহকপোতী' (১৯৩৭) 'সোমলতা' (১৯৩৮) 'হংসবলাকা' (১৯৩৭) 'ক্ষুধা' (১৯৪৪) 'কালোঘোড়া' (১৯৪৬) 'অনুষ্টুপছন্দ' (১৯৫১) 'তিমির বলয়' (১৯৫৬-৫৭) 'নাগরী' (১৯৬১) 'নীল আগুন'(১৯৬৩) গল্প গ্রন্থ - 'মনের গহনে' (১৯৩৩) 'দেহযমুনা' (১৯৩৬) 'রমণীর মন' (১৯৬০) 'সন্ধ্যারাগ' (১৯৬১) বাংলা সাহিত্যের খ্যাতনামা কথাসাহিত্যিক সরোজকুমার রায়চৌধুরী ১৯৭২ খ্রিস্টাব্দের ২৯ শে মার্চ ৭০ বৎসর বয়সে কলকাতায় পরলোক গমন করেন। সুবোধচন্দ্র সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, আগস্ট, ২০১৬ পৃষ্ঠা ৭৭১, আইএসবিএন ৯৭৮-৮১-৭৯৫৫-১৩৫-৬